Awwer die Zeit un schoibar ach s stänniche Widderhole hot färr moi Fraa gschafft. Wie se mol widder devun a(n)gfange hot, dass morche Sperrmill abgfahre wärre deet, do war ehr Mudder uff  ä(n)mol zugänglicher. Änn Grund war velleicht, dass se selwert korz vorm 70. Gebortsdaach gstanne is un midde in de Vorbereidunge war. Die Kricke sinn am Sunndaachowend uff däss Haifel Sperrmill vorm Haus gelecht worre. Freilich hot däss moi Fraa mache gemisst, die Schwichermudder hetts nät iwwers Herz gebroocht. Unser Dochder is ach noch emol extra nausgschickt worre, färr die Kricke e bissel annerscht a(n)seordne. Däss ka märr jo nät a(n)sähne, wie krumm die doolichen! war nämlich de erschde Kommendar  gewässt.